د بلوچستان سرحدی ښار چمن کښې هندوانو خپل مذهبی رسم لمانځلی
په هولي کښې هندوان په یو بل رنګونه شيندی. په پاکستان کښې د هندوانو لخوا د هولي لمانځلو تر ټولو نا آشنا خبره دا وه چې هندوان پدغه ورځ د بلوچستان سرحدی ښارچمن ته وراُتي وو
په هندوستان او د نړې په نورو برخو کې میشته د هندو مذهب منونکو په شان په پاکستان اباد هندوانو هم نن د زیارت په ورځ خپله مذهبي رسم هولی لمانځلی. د هولي دستوره د سپرلی موسم د شروع کیدو په موقع لمانځل کیږی. څښکال د هولی لمانځلو لپاره د مارچ اتمه او نهمه نیټه ټاکل شوې ده. په هولي کښې هندوان په یو بل رنګونه شيندی. په پاکستان کښې د هندوانو لخوا د هولي لمانځلو تر ټولو نا آشنا خبره دا وه چې هندوان پدغه ورځ د بلوچستان سرحدی ښارچمن ته وراُتي وو. او په یو بل يې رنګونه شیندل. چمن دَ پاکستان د کويټې او د افغانستان کندهار ښار تر منځ په لویه لار د پولې خواته پروت دی. دغه ښار د مذهبي ګوندونو مرکز ګڼل کیږي. او په میډیا کښې داسې رپورټونه هم راغلي چې وایي یو شمیر افغان طالبان په دغه ښار کښې ژوند کوي. پاکستان دغه رپورټونه ردوي. په چمن کښې د ډیوه ریډیو خبریال نعمت الله سرحدي وایي که څه هم چمن د زاړه پالو پښتنو ښار دی، خو هندوانو پکښې په آزادۍ د هولی خوشحالې لمانځلې. تاسو د نعمت سرحدې دغه رپورټ اوریدې هم شۍ.